**DISPOZIŢIA**

**nr. 251 din 28 mai 202****1**

**privind constituirea Comisiei pentru analiza proiectelor depuse de unităţile şcolare beneficiare ale Programului pentru Școli al României 2017-2023, pentru concursul ”La școală și acasă numai hrană sănătoasă!”, an şcolar 2020-2021 (secțiunea lapte și secțiunea fructe)**

 Preşedintele Consiliului Judeţean Cluj,

 Analizând Referatul nr. 18.536/21 mai 2021 al Direcţiei Generale Buget-Finanţe, Resurse Umane prin care se propune constituirea Comisiei pentru analiza proiectelor depuse de unităţile şcolare beneficiare ale Programului pentru Școli al României 2017-2023, pentru concursul ”La școală și acasă numai hrană sănătoasă!”, an şcolar 2020 -2021;

În conformitate cu prevederile:

- art. 191 alin. (1) lit. e), alin (6) lit. a) din Ordonanța de urgență a Guvernului nr. 57/2019 privind Codul administrativ cu modificările și completările ulterioare;

 - Ordonanţei Guvernului nr. 13/2017 privind aprobarea participării României la Programul pentru școli al Uniunii Europene, modificată și completată prin Legea nr. 55/2018;

 - H.G. nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018, cu modificările și completările ulterioare;

 În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

 **Art. 1.** Se constituie Comisia pentru analiza proiectelor depuse de unităţile şcolare beneficiare ale Programului pentru Școli al României 2017-2023, pentru concursul ”La școală și acasă numai hrană sănătoasă!”, în anulul şcolar 2020-2021*,* în următoarea componenţă:

Preşedinte: Jucan Andreea Maria – şef birou, Biroul Instituţii Publice, Guvernanță Corporativă – Consiliul Județean Cluj;

Membrii: Gurzău Amalia – inspector pentru activități educative extrașcolare și educație permanentă, Inspectoratul Şcolar Judeţean Cluj;

 Mocean Florina – consilier, Biroul Instituţii Publice, Guvernanță Corporativă – Consiliul Județean Cluj;

 **Art. 2.** Cu ducerea la îndeplinire a prevederilor prezentei se încredinţează membrii comisiei desemnați la art. 1.

 **Art. 3.** Prezenta dispoziţie se comunică persoanelor desemnate şi Instituţiei Prefectului Judeţului Cluj.

 **Contrasemnează :**

**PREȘEDINTE SECRETAR GENERAL AL JUDEȚULUI**

 **Alin Tișe Simona Gaci**